**ບົດສະເໜີໃຫ້ທຶນການຄົ້ນຄວ້າ**

ການປູກຈິດສໍານຶກການຄົ້ນຄວ້າດ້ານມະນຸດວິທະຍາ ແລະ ວິທະຍາສາດສັງຄົມ ເກີດຂຶ້ນໄດ້ດ້ວຍການສະໜັບສະໜູນທຶນອັນໃຫຍ່ຫຼວງຂອງສວີເດນ. ໂຄງການໃຫ້ທຶນນີ້ແມ່ນເປັນສ່ວນໜຶ່ງຂອງໂຄງການຮ່ວມມືຂ້າມຊາດໃໝ່ ທີ່ແນໃສ່ຍົກສູງຂີດຄວາມສາມາດການຄົ້ນຄວ້າຂອງນັກວິຊາການ ແລະ ສະຖາບັນໃນທ້ອງຖິ່ນ, ໂດຍສະເພາະໃນດ້ານຫຼັງການປະທະກັນ ແລະ ຍັງມີຂໍ້ຂັດແຍ້ງໃນພູມີພາກ ແລະ ຂົງເຂດປະເທດທີ່ມີຊາຍແດນຕິດຈອດກັນ, ພ້ອມກັນນັ້ນກໍ່ຊ່ວຍຫຼຸດຜ່ອນຄວາມບອບບາງທາງດ້ານເສດຖະກິດ ແລະ ສັງຄົມ ຂອງບັນດາປະເທດອາຊີໃຕ້ ແລະ ອາຊີຕາເວັນອອກສຽງໃຕ້ ໂດຍຜ່ານນະໂຍບາຍ - ວຽກການ​ຄົ້ນ​ຄວ້າ​ທີ່​ກ່ຽວ​ຂ້ອງ​.

ໂຄງ​ການ​ໄດ້​ສຸມ​ໃສ່​ບັນ​ດາ​ຄະ​ນະ​ວິຊາທີ່ເປັນນັກຄົ້ນຄວ້າໝຸ່ມ, ​ປະ​ລິນ​ຍາ​ໂທ​, ນັກ​ຄົ້ນຄວ້າຜູ້ອາ​ວຸ​ໂສທີ່ເປັນ​ອິດ​ສະ​ລະ​, ແມ່​ຍິງ​ ແລະ ​ຊົນ​ເຜົ່າ​ສ່ວນ​ໜ້ອຍ​ ໂດຍ​ສະ​ເພາະ​ທຶນການຄົ້ນຄວ້າເພື່ອການພັດທະນາມະນຸດວິທະຍາ ແລະ ວິທະຍາສາດສັງຄົມ (CHSS) ທຶນດັ່ງກ່າວນີ້ ແມ່ນມີໃຫ້ສໍາລັບການຄົ້ນຄວ້າໄລຍະສັ້ນ (ບໍ່ກາຍ 2 ເດືອນ), ຂະ ໜາດກາງ (2-6 ເດືອນ) ແລະ ໄລຍະຍາວ (12 ເດືອນ) ເພື່ອພັດທະນາໃນຂົງເຂດມະນຸດວິທະຍາ ແລະ ວິທະຍາສາດສັງຄົມໃນອາຊີໃຕ້ ແລະ ອາຊີຕາເວັນອອກສຽງໃຕ້.

ສະມາຄົມ​ເພື່ອ​ການ​ສຶກສາ​ອາຊີ ​ຂໍເຊີນຜູ້​ສະໝັກ​ຈາກ​ບັນດາ​ປະ​ເທດ​ທີ່​ມີ​ລາຍ​ຮັບປານ​ກາງ​ ແລະ ​ຕ່ຳ​ໃນອາຊີ​ຕາ​ເວັນ​ອອກ​ສຽງ​ໃຕ້ (ຕົວຢ່າງ: ກຳປູ​ເຈຍ, ສປປ ລາວ, ມຽນມາ, ຕີ​ມໍ​ເລັສ​ເຕ, ອິນ​ໂດ​ເນ​ເຊຍ, ຟີ​ລິບ​ປິນ, ​ໄທ ​ແລະ ຫວຽດນາມ) ລວມ​ທັງ​ປະເທດທີ່ດ້ອຍໂອກາດທາງ​ດ້ານ​ເສດຖະກິດ​. ບັນດາປະເທດ ແລະ ຂົງເຂດອາຊີໃຕ້ (ຕົວຢ່າງ: ອັຟການິສຖານ, ບັງກະລາເທດ, ພູຖານ, ປາກິດສະຖານ, ເນປານ, ສີລັງກາ ແລະ ອິນເດຍ). ເມື່ອປະເມີນຂໍ້ສະເໜີຂອງອິນໂດເນເຊຍ, ຟີລິບປິນ, ໄທ, ຫວຽດນາມ ແລະ ອິນເດຍ, ຈາກການທົບທວນຂອງຄະນະກໍາມະການຈະຈັດບຸລິມະສິດໃຫ້ຜູ້ສະໝັກທີ່ມາຈາກພາກພື້ນ ແລະ/ຫຼື ສະຖາບັນທີ່ມີຂໍ້ຈຳກັດທາງດ້ານຊັບພະຍາກອນ ແລະ ພື້ນຖານໂຄງລ່າງ. ນອກຈາກນີ້, ພວກເຮົາຍັງຈະຊຸກຍູ້ໂຄງການຮ່ວມມື, ໂດຍສະເພາະແມ່ນບັນດານັກວິຊາການຄູ່ຮ່ວມງານຈາກສະຖາບັນທີ່ບໍ່ມີຊັບພະຍາກອນກັບເພື່ອນຮ່ວມງານໃນສະຖາບັນທີ່ສະເໜີຊັບພະຍາກອນ ແລະ ໂຄງສ້າງພື້ນຖານເພີ່ມເຕີມ ເພື່ອສະໜັບສະໜູນວຽກງານຂອງພວກເຂົາ.

ຜູ້ໄດ້ຮັບທຶນການຊ່ວຍເຫຼືອຂອງ CHSS ຈະຖືກເຊື່ອເຊີນໃຫ້ຍື່ນສະເໜີຮ່າງໂຄງການໃນກອງປະຊຸມ AAS-in-Asia, ບ່ອນທີ່ເຂົາເຈົ້າຈະມີໂອກາດທີ່ຈະແບ່ງປັນຜົນໄດ້ຮັບຂອງໂຄງການຄົ້ນຄວ້າຂອງເຂົາເຈົ້າ, ເຂົ້າຮ່ວມໃນກອງປະຊຸມສ້າງທັກສະ ແລະ ປຶກສາຫາລືກ່ຽວກັບໂອກາດໃນການເຜີຍແຜ່ກັບຄູ່ຮ່ວມງານຂອງພວກເຮົາຢູ່ໃນອາຊີ, ເອີຣົບ ແລະ ສະຫະລັດອາເມລິກາ.

**ມີໃຜແດ່ທີ່ຈະໄດ້ສິດ?**

* ຄົນສັນຊາດອາຊີໃຕ້ ແລະ ອາຊີຕາເວັນອອກສຽງໃຕ້ທີ່ສໍາເລັດການສຶກສາປະລິນຍາເອກ, ປະລິນຍາໂທ ຫຼື ທຽບເທົ່າ, ຜູ້ທີ່ເປັນ ຫຼື ຈະປະກອບອາຊີບທາງວິຊາການໃນອາຊີໃຕ້ ແລະ ອາຊີຕາເວັນອອກສຽງໃຕ້.
* ນັກວິຊາການ, ນັກສຶກສາ, ນັກຄົ້ນຄວ້າເອກະລາດ ແລະ ປັນຍາຊົນທົ່ວໄປ ເຊິ່ງເປັນຜູ້ທີ່ອາໄສຢູ່ໃນປະເທດທີ່ມີລາຍຮັບປານກາງຕໍໍ່າ ເຊັ່ນດຽວກັບຜູ້ທີ່ມາຈາກ ແລະ ອາໄສຢູ່ໃນຂອບເຂດພື້ນທີ່ຫຼັງຈາກມີການຂັດແຍ້ງ ຫຼື ເຂດພື້ນທີ່ທີ່ຍັງມີຄວາມຂັດແຍ້ງຢູ່.
* ບໍ່ຈໍາເປັນຕ້ອງເປັນສະມາຊິກ AAS.

**ພາບລວມໂຄງການ**

ໂຄງການໃຫ້ທຶນຂອງ CHSS ຈະຊຸກຍູ້ໃຫ້ໂຄງການທັງແບບບຸກຄົນ ແລະ ແບບກຸ່ມ (ເຊັ່ນ: ການນໍາເອົານັກວິຊາການອາວຸໂສ ແລະ ຮຸ່ນນ້ອງມາຮ່ວມກັນ) ເຊິ່ງຈະສໍາຫຼວດຫົວຂໍ້ຄົ້ນຄວ້າ i) ປະຊາທິປະໄຕ, ii) ສິດທິມະນຸດ, iii) ເພດ ແລະ, iv) ສະພາບແວດລ້ອມ. ຫົວຂໍ້ເຫຼົ່ານີ້ອາດຈະຖືກຄົ້ນຄວ້າດ້ວຍຕົນເອງ ຫຼື ຮ່ວມກັນເປັນທີມ ຫຼື ໃນລັກສະນະຄົ້ນຄວ້າຜ່ານມະນຸດວິທະຍາ ແລະ ວິທະຍາສາດສັງຄົມ. ບຸລິມະສິດຈະຖືກມອບໃຫ້ຜູ້ສະໝັກທີ່ບໍ່ເຄີຍໄດ້ຮັບທຶນຄົ້ນຄວ້າມາກ່ອນ ແລະ/ຫຼື ຜູ້ທີ່ຢູ່ໃນສະຖາບັນທີ່ມີຊັບພະຍາກອນມະນຸດບໍ່ພຽງພໍ.

ໂຄງການ​ຍັງ​ຍິນ​ດີ​ຕ້ອນຮັບ​ຂໍ້​ສະ​ເໜີ​ຂໍ້​ລິ​ເລີ່​ມພິ​ເສດ​ເພື່ອ​ແນ​ໃສ່​ບັນທຶກ, ຮັກສາ​ ແລະ​ ເຜີຍ​ແຜ່​ພາສາ​ທີ່​ໃກ້​ຈະ​ສູນ​ພັນ, ປະຫວັດສາດ​ບອກເລົ່າດ້ວຍປາກ​ເປົ່າ ​ແລະ ພູມປັນຍາທ້ອງຖິ່ນ.

ທຶນຊ່ວຍເຫຼືອ CHSS ໂດຍທົ່ວໄປສໍາລັບໂຄງການໄລຍະສັ້ນ ແມ່ນ $2,000; ສໍາລັບໄລຍະຍາວ ແມ່ນ $12,000.

ການໃຫ້ທຶນຈະໃຫ້ເຂົ້າໃຈວ່າ ພາຍໃນສອງປີ ຫຼັງຈາກສໍາເລັດໂຄງການຂອງພວກເຂົາ, ຜູ້ຮັບທຶນຈະນໍາສະ ເໜີຜົນການຄົ້ນຄວ້າຂອງພວກເຂົາໃນກອງປະຊຸມ AAS-in-Asia ຫຼື ກອງປະຊຸມສາກົນທີ່ຄ້າຍຄືກັນ, ພ້ອມທັງຮັບຮູ້ລາງວັນ, ສິ່ງພິມເຜີຍແຜ່ຕ່າງໆ ໂດຍອີງໃສ່ການຄົ້ນຄວ້າທີ່ໄດ້ຮັບທຶນຄວນຮັບຮູ້ເຖິງການປູກຈິດສໍານຶກດ້ານຜູ້ໃຫ້ທຶນການຄົ້ນຄວ້າມະນຸດວິທະຍາ ແລະ ວິທະຍາສາດສັງຄົມ ເກີດຂຶ້ນໄດ້ດ້ວຍການສະໜັບສະໜູນທຶນອັນໃຫຍ່ຫຼວງຂອງສວີເດນ.

**ຈະໃຊ້ເງິນທຶນອັນໃດໄດ້ແດ່**

* ການຄົ້ນຄວ້າທີ່ສໍາຄັນສໍາລັບນັກວິຊາການຫຼັງປະລິນຍາເອກ, ປະລິນຍາເອກ ແລະ ນັກສຶກສາປະລິນຍາໂທທີ່ກຳລັງຂຽນວິທະຍານິພົນ ເພື່ອປ້ອງກັນວິທະຍານິພົນ ແລະ / ຫຼືໂຄງການຂຽນປຶ້ມ ຫຼື ສໍາລັບການດັດແກ້ປຶ້ມທີ່ເປັນຕົ້ນສະບັບ ແລະ ບົດຄວາມທາງວາລະສານດ້ານມະນຸດວິທະຍາ ແລະ ວິທະຍາສາດສັງຄົມ.
* ກອງປະຊຸມສຳມະນາວິຊາການຂະໜາດນ້ອຍ ແລະ ວິທີການທີ່ເປັນທິດສະດີໃນການສິດສອນ.
* ໂຄງການແປພາສາ, ການພັດທະນາຫຼັກສູດ, ແລະໂຄງການປຶ້ມແບບຮຽນ.
* ຮູບເງົາສາລະຄະດີ ແລະ ໂຄງການສິລະປະການວາດພາບ.

**ເງິນທຶນອັນໃດແດ່ທີ່ອາດບໍ່ໃຊ້ສໍາລັບ**

* ຄ່າເດີນທາງ ແລະ ຄ່າທີ່ພັກເພື່ອເຂົ້າຮ່ວມກອງປະຊຸມລະດັບອາຊີບ.
* ເງິນທຶນດັ່ງກ່າວບໍ່ສາມາດໃຊ້ຮ່ວມກັບທຶນການຄົ້ນຄວ້າອື່ນໄດ້.
* ຄ່າໃຊ້ຈ່າຍໃນການເດີນທາງສໍາລັບທຸລະກິດ ຫຼື ຄັ້ງທໍາອິດເພື່ອດໍາເນີນການຄົ້ນຄວ້າ.
* ທຶນການຄົ້ນຄວ້າ CHSS ບໍ່ສາມາດໃຊ້ເພື່ອຈ່າຍຄືນເງິນກູ້ຂອງນັກຮຽນ ຫຼື ເພື່ອຄວບຄຸມຄ່າຮຽນ.

**ວິທີການສະໝັກ**

ໃບສະໝັກທັງໝົດຕ້ອງຖືກສົ່ງຜ່ານປະຕູແອັບພລີເຄຊັນ AAS ພາຍໃນ 30 ກັນຍາ 2022. ແອັບພລີເຄຊັນ ຫຼື ຄໍາຮ້ອງສະໝັກຂອງທ່ານຕ້ອງປະກອບມີ:

* ໜ້າປົກຈົດໝາຍ ທີ່ລະບຸໄວ້ວ່າ: 1) ວິທີການໃຊ້ທຶນການຄົ້ນຄວ້າ; 2) ຈະມີວິທີການປະກອບສ່ວນເຂົ້າໃນການພັດທະນາວິຊາຊີບ ແລະ ການເຮັດວຽກທາງວິຊາການຂອງຜູ້ສະໝັກແບບໃດ; 3) ວິທີການນີ້ຈະປະກອບສ່ວນເຂົ້າໃນການສຶກສາຂອງອາຊີໃຕ້ ຫຼື ອາຊີຕາເວັນອອກສຽງໃຕ້ໂດຍທົ່ວໄປ.
* ຊີວະປະຫວັດຫຍໍ້ໂດຍລະອຽດ, ເຊັ່ນດຽວກັນກັບປະຫວັດຫຍໍ້ຂອງສະມາຊິກທີມງານ ຫຼື ຜູ້ເຂົ້າຮ່ວມການຄົ້ນຄວ້າຫຼັກ (ຖ້າມີ).
* ບົດສະເໜີຕ້ອງມີ 800-1,000 ຄໍາສັບ ກ່ຽວກັບໂຄງການຄົ້ນຄວ້າ.
* ງົບປະມານ, ລາຍລະອຽດຄ່າໃຊ້ຈ່າຍຂອງໂຄງການທີ່ໄດ້ຄາດໄວ້.
* ຕົວຢ່າງຜົນງານຂອງຜູ້ສະໝັກ. (ມີ​ຄວາມ​ຍາວສັ້ນ​ສຸດ ແຕ່​ຄວນມີ 2,000 - 2,500 ຄໍາ​ສັບ​​).
* ຈົດໝາຍແນະນຳສອງສະບັບໂດຍຜູ້ຕີລາຄາ, ຜູ້ທີ່ຄຸ້ນເຄີຍກັບຂະແໜງການຄົ້ນຄວ້າຂອງຜູ້ສະໝັກ. ບຸລິມະສິດຈະຖືກມອບໃຫ້ຜູ້ສະໝັກທີ່ບໍ່ເຄີຍໄດ້ຮັບທຶນຄົ້ນຄວ້າມາກ່ອນ ແລະ/ຫຼື ຢູ່ໃນສະຖາບັນທີ່ຂາດຊັບພະຍາກອນມະນຸດ. ຜູ້ສະໝັກແຕ່ລະຄົນກະລຸນາໃຫ້ສົ່ງຈົດຫມາຍຜ່ານທາງອອນລາຍພາຍໃນວັນທີ 30 ເດືອນກັນຍາ 2022. ຖ້າຫາກມີຄວາມຫຍຸ້ງຍາກໃດໆເກີດຂຶ້ນໃນຂັ້ນຕອນນີ້, ກະລຸນາຕິດຕໍ່ຜູ້ຈັດການການຊ່ວຍທຶນໄດ້ທີ່ grants@asianstudies.org.
* ຜູ້ສະໝັກຈະໄດ້ຮັບການຕີລາຄາດ້ານງົບປະມານ ໃນເດືອນທັນວາ 2022.

**ຄຳຖາມທີ່ຖາມເລື້ອຍໆ** – FAQ –

***ຂ້າພະເຈົ້າຄວນຂໍທຶນຈໍານວນເທົ່າໃດ?***

ມັນຂຶ້ນກັບຄວາມຍາວຂອງໂຄງການຂອງທ່ານ, ໂດຍທົ່ວໄປ, ປະມານ $1,000 ຕໍ່ເດືອນ. ຕົວຢ່າງ, ໂຄງການ 1 - 2 ເດືອນຄວນຮ້ອງຂໍ $1,000 - $2,000 USD, ໂຄງການ 3 - 6 ເດືອນ $3,000 - $6,000, ແລະ ອື່ນໆ. ເງິນທຶນ CHSS ໂດຍທົ່ວໄປແລ້ວແມ່ນຕັ້ງແຕ່ $2,000 - $12,000.

***ຂ້ອຍຈໍາເປັນຕ້ອງເປັນສະມາຊິກ AAS ເພື່ອສະໝັກຂໍທຶນບໍ?***

ບໍ່, ທ່ານບໍ່ຈໍາເປັນຕ້ອງເປັນສະມາຊິກ AAS ເພື່ອສະໝັກ. ຢ່າງໃດກໍຕາມ, ສະມາຊິກ AAS ຍັງສາມາດຮັບສະໝັກເຊັ່ນກັນ.

***ເງິນທຶນຄວນໃຊ້ເພື່ອຫຍັງ?***

* ວຽກງານພາກສະໜາມ ແລະ ການຄົ້ນຄວ້າຫໍສະໝຸດ-ບ່ອນເກັບມ້ຽນເອກະສານທີ່ສຳຄັນສຳລັບນັກວິຊາການຫຼັງປະລິນຍາເອກ ແລະ ປະລິນຍາເອກ ແລະ ວິທະຍານິພົນ, ການນໍາສະເໜີບົດຂອງນັກສຶກສາປະລິນຍາໂທ, ແລະ / ຫຼືໂຄງການໜັງສືສໍາລັບການດັດແກ້ໜັງສືຕົ້ນສະບັບ ແລະ ບົດຄວາມໃນວາລະສານດ້ານມະນຸດວິທະຍາ ແລະ ວິທະຍາສາດສັງຄົມ.
* ກອງປະຊຸມສຳມະນາວິຊາການຂະໜາດນ້ອຍ, ການສ້າງທັກສະ ແລະ ການເຝິກອົບຮົມ.
* ໂຄງການແປພາສາ, ພັດທະນາຫຼັກສູດ ແລະ ປຶ້ມແບບຮຽນ.
* ສາລະຄະດີ ຮູບເງົາ ແລະໂຄງການສິລະປະວາດພາບສິນ.

***ເງິນທຶນອາດບໍ່ໄດ້ນໍາໃຊ້ຈະມີຫຍັງແດ່?***

* ຄ່າໃຊ້ຈ່າຍໃນການເດີນທາງ, ໂຮງແຮມ ແລະ ອາຫານເພື່ອເຂົ້າຮ່ວມກອງປະຊຸມແບບມືອາຊີບ.
* ເງິນທຶນບໍ່ສາມາດໃຊ້ໄດ້ໃນຂະນະທີ່ຜູ້ຮັບທຶນ ເປັນຜູ້ຮັບທຶນການຄົ້ນຄວ້າອື່ນພ້ອມກັນ.
* ທຸລະກິດ ຫຼື ການເດີນທາງດ້ວຍເຮືອບິນ-ລົດໄຟຊັ້ນໜຶ່ງ ເພື່ອເດີນທາງໄປເຮັດການຄົ້ນຄວ້າ.
* ທຶນຊ່ວຍເຫຼືອການຄົ້ນຄວ້າ CHSS ບໍ່ສາມາດໃຊ້ຈ່າຍເພື່ອສໍາລະເງິນກູ້ຂອງມະຫາວິທະຍາໄລຂອງນັກສຶກສາ ຫຼື ເພື່ອຈ່າຍຄ່າຮຽນ.

***ການ​ຕັດ​ສິນ​ໃຈ​ຈະ​ໄດ້​ຮັບ​ການ​ພິຈະລະນາ​ໃນ​ເວ​ລາ​ໃດ​? ແລະ ເມື່ອໃດທີ່ຂ້າພະເຈົ້າຈະໄດ້ຮັບການແຈ້ງຕອບຖ້າຂ້າພະເຈົ້າໄດ້ຮັບທຶນ?***

ການຕີລາຄາຂອງທຶນຈະເກີດຂຶ້ນພາຍໃນວັນທີ 30 ເດືອນພະຈິກ 2022. ຜູ້ສະໝັກຈະໄດ້ຮັບການແຈ້ງໃຫ້ຊາບພາຍໃນສອງສາມອາທິດຫຼັງຈາກວັນທີນີ້ຖ້າພວກເຂົາຕ້ອງການທຶນ.

***ເງິນທຶນຖືກແຈກຢາຍແນວໃດ?***

 ສໍາລັບທຶນການຄົ້ນຄວ້າແຕ່ລະທຶນ, AAS ຈະຫັກເອົາ 20% ຂອງທຶນທັງໝົດເຊິ່ງຈະສົ່ງໃຫ້ເມື່ອວຽກງານການຄົ້ນຄວ້າໄດ້ສໍາເລັດ ພ້ອມທັງມີບົດລາຍງານທາງດ້ານການເງິນ.

ຂ້າພະເຈົ້າເປັນຄົນສັນຊາດອາຊີໃຕ້/ຕາເວັນອອກສຽງໃຕ້, ແຕ່ປັດຈຸບັນຂ້າພະເຈົ້າອາໄສຢູ່ນອກເຂດອາຊີໃຕ້/ຕາເວັນອອກສຽງໃຕ້. ຂ້າພະເຈົ້າມີສິດສະໝັກບໍ່?

ແມ່ນແລ້ວ, ທ່ານມີສິດສະໝັກໄດ້. ຖ້າປັດຈຸບັນທ່ານອາໄສຢູ່ໃນສະຖາບັນທີ່ມີຊັບພະຍາກອນທີ່ດີ, ຈົ່ງຮັບຊາບວ່າ ໂຄງການຮ່ວມມືໄດ້ຮັບການຊຸກຍູ້, ໂດຍສະເພາະແມ່ນໂຄງການທີ່ເປັນເພື່ອນຮ່ວມງານກັບນັກວິຊາການຈາກສະຖາບັນທີ່ບໍ່ມີຊັບພະຍາກອນພຽງພໍກັບເພື່ອນຮ່ວມງານໃນສະຖາບັນທີ່ມີຊັບພະຍາກອນ ແລະ ໂຄງສ້າງພື້ນຖານຫຼາຍຂຶ້ນ ເພື່ອສະໜັບສະໜູນວຽກງານຂອງພວກເຂົາ. ​ໂຄງການ​ຮ່ວມ​ມື​ຄວນ​ມີ​ຢ່າງ​ໜ້ອຍ​ໜຶ່ງຄົນ​ຢູ່​ໃນ​ເຂດ​ເປົ້າ​ໝາຍ​(ກໍາປູ​ເຈຍ, ສປປ ລາວ, ມຽນມາ, ຕີ​ມໍ​ເລັສ​ເຕ, ອິນ​ໂດ​ເນ​ເຊຍ, ຟີ​ລິບ​ປິນ, ​ໄທ, ຫວຽດນາມ, ອັບ​ກາ​ນິສະຖານ, ບັງ​ກະລາ​ເທດ, ພູ​ຖານ, ປາ​ກິດ​ສະຖານ, ​ເນ​ປານ, ສີ​ລັງກາ ແລະ ອິນເດຍ).

***ປະເທດໃດແດ່ທີ່ມີສິດຮັບທຶນ?***

ສະມາຄົມ​​ອາຊີສຶກສາຍິນດີຮັບ​ເອົາ​ໃບ​ສະໝັກ​ຈາກ​ບັນດາ​ປະ​ເທດ​ທີ່​ມີ​ລາຍ​ໄດ້​ປານ​ກາງ ​ແລະ ​ຕ່ຳ ​ຂອງ​ອາຊີ​ຕາ​ເວັນ​ອອກ​ສຽງ​ໃຕ້ (ເຊັ່ນ: ກຳປູ​ເຈຍ, ສປປ ລາວ, ມຽນມາ, ຕີ​ມໍ​ເລັສ​ເຕ, ອິນ​ໂດ​ເນ​ເຊຍ, ຟີ​ລິບ​ປິນ, ​ໄທ, ​ແລະ ຫວຽດນາມ) ນັບ​ທັງ​ຜູ້​ດ້ອຍໂອກາດທາງ​ດ້ານ​ເສດຖະກິດ​ ຢູ່ບັນດາປະເທດ ແລະ ເຂດອາຊີໃຕ້ (ເຊັ່ນ: ອັບການິສະຖານ, ບັງກະລາເທດ, ພູຖານ, ປາກິດສະຖານ, ເນປານ, ສີລັງກາ ແລະ ອິນເດຍ). ເມື່ອຕີລາຄາຂໍ້ສະເໜີຂອງອິນໂດເນເຊຍ, ຟີລິບປິນ, ໄທ, ຫວຽດນາມ ແລະ ອິນເດຍ, ຄະນະກໍາມະການຈະພິຈະລະນາຈັດລໍາດັບໃຫ້ຄວາມສໍາຄັນ ຜູ້ສະໝັກທີ່ມາຈາກພາກພື້ນ ແລະ/ຫຼື ສະຖາບັນທີ່ມີຂໍ້ຈຳກັດດ້ານຊັບພະຍາກອນ ແລະ ພື້ນຖານໂຄງລ່າງ. ຄໍາຮ້ອງສະໝັກຈາກ Maldives ຍັງຈະໄດ້ຮັບການພິຈາລະນາ.

***ຄໍານິຍາມຂອງ "ສະຖາບັນທີ່ບໍ່ມີຊັບພະຍາກອນພຽງພໍ" ຄືຫຍັງ?***

ພວກເຮົາໄດ້ກໍານົດ "ສະຖາບັນທີ່ບໍ່ມີຊັບພະຍາກອນ" ມີມະຫາວິທະຍາໄລ ແລະ ຄັງຄວາມຄິດທີ່ຂາດທຶນຮອນທາງດ້ານການເງິນ ແລະ ຊັບພະຍາກອນມະນຸດ ເພື່ອພັດທະນາຄວາມສາມາດໃນການຄົ້ນຄວ້າທາງດ້ານມະນຸດວິທະຍາ ແລະ ວິທະຍາສາດສັງຄົມຢ່າງເຕັມສັກກະຍາພາບ; ຕາມທໍານຽມແລ້ວ ສະຖາບັນເຫຼົ່ານີ້ມີໂອກາດມອບທຶນແບບຈໍາກັດສໍາລັບຄະນະວິຊາ, ເພື່ອນຮ່ວມງານ, ນັກສຶກສາຂອງເຂົາເຈົ້າ ແລະ ສາມາດຕັ້ງພູມສັນຖານຢູ່ໃນທາງພູມີສາດທີ່ຮອບນອກໂຕເມືອງທີ່ສໍາຄັນ.

***ຂ້າພະເຈົ້າມີສິດ ຫຼືບໍ ຫາກຂ້າພະເຈົ້າຖືເງິນ ໃຫ້ກູ້ຢືມເພື່ອການສຶກສາ?***

ບຸກຄົນໃດກໍຕາມທີ່ກໍາລັງຖືເງິນກູ້ນັກຮຽນເພື່ອຈ່າຍຄ່າຮຽນຈະບໍ່ມີສິດໄດ້ຮັບເງິນທຶນສໍາລັບທຶນການຄົ້ນຄວ້າ CHSS.

***ຂ້າພະເຈົ້າສາມາດຍື່ນຄໍາຮ້ອງຫຼາຍກວ່າໜຶ່ງສະບັບໄປຍັງ CHSS ໂປຼແກຼມໄດ້ບໍ?***

ໄດ້, ແຕ່ມີພຽງໂຄງການຄົ້ນຄວ້າໜຶ່ງຕໍ່ຜູ້ສະໝັກໜຶ່ງຄົນເທົ່ານັ້ນທີ່ຈະໄດ້ຮັບທຶນ.

***ຕ້ອງການຈົດໝາຍຈາກຜູ້ຕີລາ ຄາຈັກສະບັບໃນໂຄງການທີມ ຫຼື ໂຄງການຮ່ວມ?***

ຕ້ອງໃຊ້ຈົດໝາຍຈາກຜູ້ພິຈະລະນາພຽງ 2 ສະບັບຕໍ່ໃບສະໝັກ ເຊັ່ນດຽວກັບໂຄງການແຕ່ລະໂຄງການ, ໃນກໍລະນີຂອງໂຄງການຮ່ວມ ຫຼື ໂຄງການແບບເປັນທີມງານ, ຜູ້ພິຈະລະນາສາມາດເວົ້າກັບສາຂາວິຊາທີ່ຈະຈັດໂຄງການຄົ້ນຄວ້າໄດ້ໃນໂຄງການ co-pi ຂໍແນະນໍາໃຫ້ໃຊ້ຈົດໝາຍຮັບຮອງ 1 ສະບັບຕໍ່ co-pi.

***ຈໍາເປັນຕ້ອງມີຕົວຢ່າງການຂຽນໃນໂຄງການ co-pi ຫຼື ທີມງານຈໍານວນເທົ່າໃດ?***

ກະລຸນາຈໍາກັດຄວາມຈໍານວນຄໍາສັບທັງໝົດໄວ້ທີ່ 2,500 ຄໍາສັບ ໃນຕົວຢ່າງການຂຽນໂຄງການຮ່ວມ ຫຼືທີມງານ. ໃນກໍລະນີຂອງໂຄງການ co-pi ປະມານ 1,250 ຄໍາສັບ ຕໍ່ບຸກຄົນ ທີ່ມີຄວາມເໝາະສົມ. ການຂຽນຕົວຢ່າງສໍາລັບໂຄງການຂອງທີມງານ ຄວນມີຕົວຢ່າງຈາກຫົວໜ້າທີມ, ແຕ່ອາດຈະລວມເຖິງສະມາຊິກໃນທີມງານທັງໝົດທີ່ຂຽນຕົວຢ່າງ ຫຼື ຂຽນຮ່ວມກັນ ຫຼື ເອກະສານທີ່ດັດແກ້.

***ຂ້າພະເຈົ້າຕ້ອງເຮັດວຽກໃນໂຄງການໃຫ້ທຶນດົນປານໃດ?***

ການໃຫ້ທຶນຄວນເຂົ້າໃຈວ່າພາຍໃນສອງປີ ຫຼັງຈາກສໍາເລັດໂຄງການ ຜູ້ຮັບທຶນຈະໄດ້ນໍາສະເໜີຜົນຂອງການຄົ້ນຄວ້າຂອງຕົນຢູ່ໃນກອງປະຊຸມ AAS-in-Asia ຫຼື ກອງປະຊຸມສາກົນໃດໜຶ່ງທີ່ຄ້າຍຄືກັນ, ດ້ວຍການຮັບຮູ້ດ້ວຍລາງວັນ ເປັນການພິມເຜີຍແຜ່ ໂດຍອີງໃສ່ການຄົ້ນຄວ້າທີ່ໄດ້ຮັບທຶນກໍ່ຈະຮັບຮູ້ຈາກ ການປູກຈິດສໍານຶກການຄົ້ນຄວ້າດ້ານມະນຸດວິທະຍາ ແລະ ວິທະຍາສາດສັງຄົມ ເກີດຂຶ້ນໄດ້ດ້ວຍການສະໜັບສະໜູນທຶນອັນໃຫຍ່ຫຼວງຂອງສວີເດນ (AAS-Sweden Cultivating the Humanities and Social Sciences Research Grants).